ગમે તેટલો સુન્દર, આનન્દભર્યો અને અવનવો પ્રવાસ કરીને પણ ઘેર આવીએ, ત્યારે હૈયામાં કેવો આનંદ ફેલાય છે, તેનો સૌને અનુભવ હશે. આખો દિવસ ભાઈબંધો કે બહેનપણીઓ સાથે આનંદભેર રમીને સાંજ પડે બાળક થાકીને ઘેર આવે, અને લાંબા હાથ પ્રસારી ઊભેલી માતાની ગોદમાં બાળક જેવી હૂંફ અનુભવે છે, તેવી જ હૂંફ, પર્યટનેથી પાછા ફરેલા માનવીઓને ‘ઘર’ નથી આપતું શું ? ખજિયાર અને ચંબાથી જ્યારે ડેલહાઉસી પાછાં આવ્યાં, ત્યારે એવો જ હર્ષ થયો, એવી જ હૂંફ લાગી. ધરતીનો છેડો ઘરનો નેડો.